રાજકોટ | રાજકોટમાં માંડાડુંગર પાસેના શિવનગરમાં રહેતા અને કુવાડવામાં વાંકાનેર ચોકડી પાસે ચાની હોટેલ ધરાવતાં વલ્લભભાઇ ડોબરિયા (ઉ.વ.56) સોમવારે રાત્રે હોટેલથી બાઇક ચલાવી પેટ્રોલ પૂરાવા જવા નીકળ્યા હતા અને ભગીરથ પેટ્રોલપંપ પાસે પહોંચ્યા હતા ત્યારે પૂરપાટ ઝડપે ધસી આવેલી કારે બાઇકને ઉલાળ્યું હતું. અકસ્માતમાં ગંભીર રીતે ઘવાયેલા વલ્લભભાઇને હોસ્પિટલ ખસેડાયા હતા, પરંતુ તેમનું મોત નીપજ્યું હતું. બનાવની જાણ થતાં કુવાડવા પોલીસ દોડી ગઇ હતી. પોલીસે મૃતકના પુત્ર સંજયભાઇ ડોબરિયાની ફરિયાદ પરથી ગુનો નોંધી નાસી છૂટેલા કારચાલકની શોધખોળ શરૂ કરી હતી.